open-index/open-wikipedia-markdown huggingface dataset:
La‘ulu Fetauimalemau Mataʻafa

**La‘ulu Fetauimalemau Mata‘afa** (23. kesäkuuta 1928 – 19. marraskuuta 2007) oli samoalainen päällikkö, poliitikko ja diplomaatti.

## Varhainen elämä
Mata‘afan isä oli Le Mamea Matatumua Ata, joka oli yksi Samoan perustuslain laatijoista, ja äiti Faalelei Masina Lupe. Mata‘afa oli naimissa Samoan ensimmäisen pääministerin Fiamē Mataʻafa Faumuina Mulinuʻu II:n kanssa. Parille syntyi yksi tytär, Naomi Mataʻafa, joka nousi Samoan pääministeriksi vuonna 2021.

Mata‘afa on toiminut opettajana. Vuonna 1970 hänet nimitettiin Etelä-Tyynenmeren yliopiston kansleriksi ja hän otti yliopiston perustamiskirjan vastaan suoraan kuningatar Elisabet II:lta. Tässä virassa hän toimi aina vuoteen 1976 asti.

## Poliittinen ura
Mata‘afa pyrki edistämään erityisesti naisten pääsyä korkeakoulutukseen sekä osallistamista yhteiskunnalliseen elämään Samoalla laajemminkin.

Miehensä kuoltua vuonna 1975 Mata‘afa asettui ehdolle vaaleissa, joissa täytettiin vapaaksi jätetty parlamenttipaikka Lotofagan vaalipiirissä. Kun Mata‘afa eläköityi valtakunnanpolitiikasta vuonna 1986, hänen seuraajakseen valittiin hänen tyttärensä Naomi. Vuosina 1993–1997 Mata‘afa toimi Samoan suurlähettiläänä Uudessa-Seelannissa.

## Kuolema
Mata‘afa kuoli 19. marraskuuta 2007 ollessaan 79-vuotias. Hautajaiset pidettiin kongregationalistisessa kirkossa hänen kotikylässään Lotofagassa ja niihin osallistuivat mm. Samoan valtionpäämies Tui Ātua Tupua Tamasese Efi ja Tongan kuningatar Halaevalu Mata‘aho ‘Ahome‘e. Etelä-Tyynenmeren yliopisto määräsi suruliputuksen kaikilla kampuksillaan.

## Kunnianosoituksia
Mata‘afalle on myönnetty kunniatohtorin arvo seuraavissa yliopistoissa:

## Lähteet
Labyrinth (tietokonepeli)

**Labyrinth** on Lucasfilm Gamesin (nykyisin LucasArts) kehittämä ja Activisionin julkaisema seikkailupeli, joka on julkaistu vuonna 1986 Apple II:lle, Commodore 64:lle ja MSX:lle.

Peli pohjautuu Jim Hensonin vuoden 1986 fantasiaelokuvaan *[[Labyrintti (vuoden 1986 elokuva)|Labyrintti]]*. Peli oli LucasArtsin ensimmäinen seikkailupeli ja toimi alkuna yhtiön myöhemmälle SCUMM-pelimoottorin kehitykselle. Toisin kuin suurin osa LucasArtsin seikkailupeleistä, *Labyrinth* ei käytä SCUMM-pohjaista pelimoottoria, vaan jakaa teknisiä yhtäläisyyksiä myöhemmin julkaistun ''Habitat''-pelin kanssa.

Peli sai alkunsa ennen elokuvan julkaisua, kun Lucasfilm Gamesille tarjottiin mahdollisuus kehittää yhtiön ensimmäinen elokuvasovitukseen perustuva peli. Suunnittelua varten osa tiimistä matkusti Lontooseen, jossa he tapasivat kirjailija Douglas Adamsin (*[[Linnunradan käsikirja liftareille]]*). Adamsin ideoita päätyi peliin, mukaan lukien alku, jossa peli alkaa perinteisenä tekstiseikkailuna, mutta muuttuu graafiseksi seikkailuksi, kun pelaaja astuu elokuvateatteriin ja David Bowien hahmo täyttää ruudun.

Pelin ohjaus perustui ainutlaatuiseen tekstikäyttöliittymään, jossa pelaaja valitsi verbin ja substantiivin kahdesta pystysuorasta sanalistasta. Tähän liittyi myös harvinaisten sanojen käyttö, kuten ”*adumbrate*”, joka oli pulman ratkaisusanana – pelaajan piti kirjoittaa esim. ”*adumbrate the elephant*”, jolloin elefantti vapautti hänet vankilasta.

## Pelin kuvaus
Peli alkaa, kun pelaaja ohjaa tavallisen kansalaisen matkaa elokuvateatteriin. Teatterissa pelihahmo keskustelee kahden teini-ikäisen kanssa elokuvasta, kun elokuvasaliin laskeutuu hiljaisuus ja pelin elokuva alkaa. Tässä yhteydessä pelihahmo saa tietää, että hänet on valittu hirviökuningas Jarethin orjaksi. Pelihahmon on voitettava Jareth pelin loppuunsaattamiseksi. Kellossa on 13 tuntia aikaa tehtävän suorittamiseen, tai muuten pelihahmo jää ikuisesti labyrinttiin.

## Lähteet
Lorenz Pasch nuorempi

**Lorenz Pasch nuorempi** (6. kesäkuuta 1733 Uppland – 29. huhtikuuta 1805 Tukholma) oli ruotsalainen taidemaalari ja aristokratian muotokuvamaari. 

Lorenz nuorempi syntyi Lorentz Pasch vanhemmalle (1702–1766) ja Anna Helena Beckmanin (1706–1756) perheeseen, hän on Ruotsin hovin vaikutusvaltaisen taidemaalari Johan Paschin veljenpoika ja Ruotsin aristokraattisen muotokuvamaalari Lorens Paschin poika, hän on myös Ruotsin kuninkaallisen taideakatemian jäsenen Ulrika Paschin veli.

## Elämäkerta
Lähteet:

Lorenzin isä lähetti pojan jo nuorena opiskelemaan pappisuraa Uppsalan yliopistoon, mutta poika onnistui vakuuttamaan isänsä hänen taiteilijan kyvyistään, jonka hyvästä hänet lähetettiin setänsä myötävaikutuksella Kööpenhaminaan, missä hänestä tuli Carl Gustaf Pilon oppilas.

Hänelle tarjotuista lukuisista työtarjouksista huolimatta Lorens muutti Pariisiin 1758, jossa hän erikoistui historialliseen maalaustaiteeseen François Boucherin ja Jean-Baptiste-Marie Pierren kanssa. Hänestä tulisi Alexandre Roslinin ystävä, joka on nimetty ruotsalaisten taiteilijoiden suojelijaksi Pariisissa.

Vuonna 1764 hän lähti Ranskasta, ja matkusti kaksi vuotta ennen kuin palasi Ruotsiin suorittaakseen oppisopimuskoulutuksensa ranskalaisen taidemaalari Guillaume Taravalin luona, joka perusti Tukholmaan kuninkaallisen taideinstituutin vuonna 1735. Hän keräsi nopeasti toimeksiantoja ja saavutti mainetta hovissa ja voitti lopulta Ruotsin kuninkaan Adolf Frederickin ja hänen vaimonsa Loviisa Ulriika arvostuksen, joille hän tuotti yhden hänen merkittävimmistä teoksistaan, *Preussin prinsessa [[Loviisa Ulriika]] muotokuvan*.

Vuonna 1773 , kun Ruotsin kuninkaallinen taideakatemia perustettiin, hän sai professuurin ja hänet ylennettiin siten johtajaksi vuonna 1793 edeltäjänsä ja entisen mentorinsa Carl Gustaf Pilon kuoleman jälkeen. Hän vietti elämänsä viimeiset vuodet kouluttaen nuoria taiteilijoita.

Lorenz Pasch oli naimisissa ja kuoli Tukholmassa vuonna 1805 ilman jälkeläisiä. Hän on tähän päivään asti ollut Kustavilaisen aikakauden merkittävin muotokuvamaalari ruotsissa.

## Teoksia

Tiedosto:Luise Ulrike in blue.jpg|*preussin pinsessa ja ruotsin kuningatar [[Loviisa Ulriika]] 1768.*
Tiedosto:Lovisa Ulrika av Preussen, målad av Lorens Pasch dy.jpg|*preussin pinsessa ja ruotsin leskikuningatar [[Loviisa Ulriika]], 1771.*
Tiedosto:Adolf Fredrik by Lorens Pasch d.y. - no frame (Nationalmuseum, 15309).png|*ruotsin kuningas [[Aadolf Fredrik]].*
Tiedosto:Gustav III Sweden.jpg|*ruotsin kuningas [[Kustaa III]], 1777.*
Tiedosto:Uno von Troil.jpg|*arkkipiispa [[Uno von Troil]].*
Tiedosto:Magdalena von Troil.jpg|*Magdalena von Troil.*
Tiedosto:Nils Rosen von Rosenstein.jpg|*[[Nils Rosén von Rosenstein (vanhempi)|Nils Rosén von Rosenstein]]*.
Tiedosto:Dansande barn, målning av Lorens Pasch dy.jpg|*tanssivat lapset, 1760.*
Tiedosto:Hedda von Fersen.jpg|*Hedvig Eleonora [[Klinckowström]] n. 1790.*
Tiedosto:Matthias Calonius by Pasch.jpeg|*suomen prukurattori [[Matthias Calonius]], 1796.* 


## Lähteet
Baraboi

**Baraboi** voi tarkoittaa seuraavia asioita:

* Baraboijoki tai Baraboi, myös Baraboj tai Baraboy on Ukrainassa Mustanmeren alangolla Odessan piirissä, Odessan alueella virtaava ja Mustaanmereen päättyvä pieni joki. 
* Baraboin varastoallas tai Baraboin tekojärvi on Baraboijoelle rakennettu veden säilytysallas Teplodarin ydinvoimalan tulevaa käyttötarvetta varten Odessan piirissä, Ukrainassa.
* Baraboi on kylä Odessan piirissä, Odessan alueella, Ukrainassa.
* Baraboj (Moldova) on vuonna 1843 perustettu kylä Dondușenin piirissä, Moldovassa.
* Baraboi (asema) on Odessan rautatieyhtiön yksiraiteinen läpikulkuasema Odessa-Zastava I-Artsiz ja Baraboi-Ovidiopol-junaratojen risteyksessä.
* Baraboi (tanssi) on hora-kaltainen romanialainen kansantanssi.
Evely Kaasiku

**Evely Kaasiku** (s. 1993 on virolainen suunnistaja. MM-kilpailuissa hänen paras saavutuksensa henkilökohtaisilla matkoilla on keskimatkan seitsemäs sija Kuopion MM-kilpailuista 2025. EM-kilpailuissa hän saavutti hopeaa keskimatkalla Rakveren EM-kilpailuissa 2022. Sama tulos on myös hänen paras sijoituksensa yksittäisessä suunnistuksen maailmancupin osakilpailuissa. Maailmancupin kokonaiskilpailussa hän on saavuttanut parhaimmillaan 63. sijan vuosina 2015 ja 2016. Nuorten MM-kilpailuissa hänen paras saavutuksensa henkilökohtaisilla matkoilla on sprintin 24. sija vuodelta 2013. Seuratasolla hän edustaa Helsingin Suunnistajia.

## Lähteet
Anna Bach

**Anna Bach** (s. 1973 Nummi-Pusula) on suomalainen arkkitehti, joka elää ja työskentelee Espanjassa yhdessä arkkitehtipuolisonsa Eugeni Bachin kanssa.

Hän on toiminut myös professorina ja vierailevana luennoitsijana opettamassa arkkitehtuurista useissa oppilaitoksissa kansainvälisesti.

## Koulutus
Anna Bach on opiskellut arkkitehdiksi Teknillisessä korkeakoulussa ja Escola Tècnica Superior d’Arquitectura de Barcelonassa. 

## Näyttelyitä

* ”In search of well-tempered architecture”, Venetsia 2023
* ”Economy of Means”, Lissabon 2019–2020
* ”Elective Affinities”, Espanja, useissa paikoissa 2015.

## Palkintoja ja tunnustuksia

* Spanish Architecture & Urbanism Biennial, finalisti 2018
* FAD Award in Ephemeral Interventions, 2019
* Spanish Architecture &Urbanism Biennial, 16. sija, 2023
* International Topscare Award for the Firal d'Olot.

## Lähteet
Eurocup-3

**Eurocup-3** on Formula Regional määräysten mukaan säännelty autourheilusarja. Sarja on perustettu kaikkien kuljettajien kilpailun tasoittamista varten, ja jokainen tiimi sitoutuu enintään 400 000 euron budjettiin joka kausi.

Sarja perustettiin vuonna 2023, ja se muodostettiin kustannustehokkaammaksi vaihtoehdoksi Formula Regional European Championship ja EuroFormula Open -sarjoille.

Kilpailuviikonloppu koostuu kahdesta 40 minuutin vapaasta harjoituksesta, jotka järjestetään lauantaina. Tätä seuraa samana päivänä 15 minuutin aika-ajo, jossa määritetään ensimmäisen kilpailun lähtöjärjestys. Toinen karsinta järjestetään sunnuntaina ja se määrittää toisen kilpailun lähtöruudukon. Molemmat kilpailut kestävät 30 minuuttia ja ne ajetaan lauantaina ja sunnuntaina.

Sarjassa käytetään identtistä Formula Regional European Championship -sarjan Tatuus F3 T-318 -runkoa, mutta nämä alustat toimitetaan uudella välijäähdyttimellä, päivitetyllä korisarjalla ja akkusarjalla. Tämä päivitetty auto on nimeltään Tatuus F3 T-318-EC3, ja se painaa 25 kg (55 lb) vähemmän kuin Tatuus F3 T-318. Autossa on 270 hv (200 kW) Alfa Romeo-Autotecnica moottori ja Hankookin renkaat. Näissä autoissa on myös push-to-pass -järjestelmä, joka tarjoaa 25 hv (19 kW) lisätehoa.

## Mestarit
### Kuljettajat

### Tallit

## Lähteet
Baraboijoki

**Baraboijoki** () tai Boradajoki on Mustanmeren alangolla Odessan piirissä, Odessan alueella virtaava ja Mustaanmereen päättyvä pienehkö joki.

Joidenkin lähteiden mukaan historiallisilla kartoilla joen nimi oli Balka Kanajev ja aiemmin Krimin tataarien nimeämänä Kaina-Su tai Kanaya Su, mikä tarkoittaa verentahraamaa vettä, myös Boradajoki. Joki on luultavasti tämänhetkisen nimensä saanut 1700-luvun lopulla kasakoiden perustamien Baraboin maatilojen mukaan. Joen rannoilla sijaitsevat Teplodarin kaupunki sekä Hrybivkan, Dalnykin ja Baraboin kylät. 

Baraboijoki kuuluu Dnestrin ja Etelä-Bugin välisiin pieniin jokiin ja alkaa noin 139 tai 140 metrin korkeudessa merenpinnasta joko lähellä Kamjankan tai Pokrovkan, joidenkin lähteiden mukaan Sekretarivkan kylää. Joki virtaa pääasiassa kaakkoon ja paikoin etelään, läpi Rozdilnan ja entisten Beljajevin ja Ovidiopolin, tämänhetkisen Odessan piirin Odessan alueella. Joki päättyy Mustaanmereen noin 2 kilometrin päässä sen luoteisrannikolla sijaitsevasta Hrybivkan kylästä itään.

Joen pituus on joko 71, 74 tai 93 kilometriä, valuma-alueen pinta-ala 652 neliökilometriä, jossa metsän peittämänä on 2,36&nbsp;% ja kynnettynä on 73,5&nbsp;% maastosta. Baraboijoki on haarautumaton, hieman mutkainen, 10—20, jopa 35 metriä leveä ja 1,5 metriä syvä. Pohja on epätasainen, mutainen, savimainen ja lähteellä kivistä. Baraboijoessa on useita pieniä sivujokia (puroja), joen kaltevuus on 1,47&nbsp;m/km ja virtaus hidasta. Suulla virtaamaksi on laskettu 0,052 kuutiometriä sekunnissa. Vuoteen 2012 mennessä Baraboijoen vesipitoisuutta on keinotekoisesti nostettu ja joen valunta on 4,94 miljoonaa kuutiometriä vuodessa. Jokilaakso on hieman mutkainen, puolisuunnikkaan muotoinen, jopa 1,5—2 kilometriä leveä, rinteet ovat savea ja paikoin paljastuu kalkkikiveä. Joen valuma-alue on päärynänmuotoinen, maaperä on mustamaata ja savimaista. Baraboijoen valuma-aluetta säätelee 19 vakavesivesistöä, joista suurimmat ovat Baraboin ja Sanžein varastoaltaat.

Kevättulvia esiintyy helmi-maaliskuussa ja huhtikuussa joki kuivuu osittain. Kesällä uoman vedenpinta on matala ja paikoin se on kuivunut. Syksyllä vesipitoisuus lisääntyy jonkin verran. Epävakaata jääpeitettä esiintyy joulukuusta maaliskuun puoliväliin saakka. Kylminä talvina Baraboi jäätyy pohjaa myöten laajoilla alueilla. Joen vedellä on suon maku, se on juomakelvotonta ja sitä käytetään kasteluun. Baraboijoki on osa Ala-Dnestrin kastelujärjestelmää. Lisäksi Baraboi määrittelee Teplodarin kaupungin ja Odessan alueen Beljajevin ja Ovidiopolin lähialueiden 27 kylän sosioekonomisen kehityksen. Joenuomaa on oikaistu yli 10 kilometrin verran. 
## Lähteet

## Aiheesta muualla
TensorFlow

**TensorFlow** on koneoppimiseen ja neuroverkkojen ohjelmointiin tarkoitettu ohjelmistoalusta. TensorFlow on julkaistu avoimena lähdekoodina. Alkuperäinen kehittäjä on Google, joka kehitti sen suljettua vuonna 2012 käyttöön otettua DistBelief-alustaansa varten. Vuonna 2015 Google julkaisi TensorFlow'n Apache 2.0 -lisenssillä. Versio 1.0.0 julkaistiin vuonna 2017.

TensorFlow on toteutettu C++-kielellä ja ohjelmointirajapinnat ovat myös Python ja JavaScript-kielistä käyttöä varten. TensorFlow'n toiminnassa on kolme huomattavaa vaihetta: ensimmäisenä datan esikäsittely, toisena mallin rakentaminen ja kolmantena mallin kouluttaminen. Kehys ottaa datan vastaan moniulotteisina taulukoina, joita kutsutaan tensoreiksi.

## Lähteet
Elisa Open Suomi 9

**Elisa Open Suomi 9** on Elisa Esportsin järjestämä *[[Counter-Strike 2]]* -turnaus. Turnauksen palkintopottina on 5&nbsp;000 euroa ja paikka Elisa Nordic Championship 2025 -turnaukseen. Turnaus koostui kolmesta osasta: avoimista karsinnoista, lohkovaiheesta ja pudotuspeleistä.

## Avoimet karsinnat
Elisa Open 9:än pidettiin kolmet avoimet karsinnat. Näistä karsinnoista kuusi parasta joukkuetta pääsi lohkovaiheeseen. Ensimmäiseen karsintaan osallistui 50 joukkuetta, joista ex-heimo ja Northern Legacy pääsivät läpi. Toiseen karsintaan osallistui 40 joukkuetta, joista ex-UHKA eSports ja HAVU pääsivät läpi. Kolmanteen karsintaan osallistui 49 joukkuetta, joista 4 Eyez ja EK Vellamo pääsivät läpi.

## Runkosarja
Runkosarjaan otettiin kaksi joukkuetta kutsulla: JANO ja ENCE Akatemia. Runkosarja toimi kahdeksan joukkueen paras kolmesta -täyskierrosturnaus periaatteella. Neljä parasta joukkuetta jatkoivat pudotuspeleihin.
### Sarjataulukko

### Ottelut

## Pudotuspelit
Pudotuspelit pelataan 25.–27. huhtikuuta tuplaeliminaatioperiaatteella.

### Ylempi kaavio ja tulokset

### Alempi kaavio ja tulokset

### Finaali

## Huomatukset

## Lähteet

## Aiheesta muualla
* Turnauksen Liquipedia sivu
Yahya Sari

**Yahya Sari** () on jemeniläinen huthien hallitsemien Jemenin asevoimien prikaatinkenraali ja asevoimien virallinen tiedottaja. 

## Elämäkerta
Yahya Sari syntyi Jemenin (tuolloin Pohjois-Jemen) Saadan maakunnassa vuonna 1970. Sari liittyi nuorena maan asevoimiin ja hän on opiskellut valtiotieteitä.

Jemenin huthit (Ansar Allah) valtasivat maan pääkaupunki Sanaan vuonna 2015 ja maa ajautui sisällissotaan. Sari liittyi huthien puolelle ja nousi nopeasti heidän hallitsemiensa asevoimien arvoasteikossa. Hänet ylennettiin everstiksi ja psykologisen sodankäynnin johtajaksi vuonna 2017. Vuoden 2018 puolivälillä hänestä tuli edelleen prikaatinkenraali ja asevoimien moraalikasvatusosaston johtaja. Vielä samana vuonna hänet nimitettiin myös asevoimien viralliseksi tiedottajaksi.

Sari on huthien tiedottajana julkaissut järjestön tiedonantoja esimerkiksi sosiaalisen median kautta. Tiedonantoja on tehty esimerkiksi huthien ohjusiskuista laivoja vastaan Punaisellamerellä, sekä ohjus- ja drooni-iskuista Israeliin.

## Lähteet

## Aiheesta muualla
*X (entinen Twitter) -pofiili
Fantaspoa

**Fantaspoa** () on Latinalaisen Amerikan suurin genre -elokuvafestivaali, joka järjestetään vuosittain Porto Alegressa Brasiliassa.  Festivaalin ohjelmistoon kuuluu fantasia-, scifi-, kauhu- ja jännityselokuvia. 

Fantaspoa järjestettiin ensimmäisen kerran vuonna 2005. Tapahtuman nimi oli tuolloin "I Festival de Cinema Fantástico de Porto Alegre”. Festivaalilla on nykyään kolme virallista osiota: Kansainvälinen pitkien elokuvien kilpailu, kansainvälinen lyhytelokuvien kilpailu ja Ibero-Amerikkalaisten pitkien elokuvien kilpailu. Lisäksi festivaalilla on erikoisohjelmistoja, jotka vaihtelevat vuosittain.

Fantaspoa on ainoa Etelä-Amerikan elokuvafestivaali, joka on liittynyt Méliès International Festivals Federation (MIFF) -festivaaliverkoston jäseneksi. Verkoston jäseninä on 25 maailmanlaajuisesti tunnettua genre -elokuvafestivaalia.

## Lähteet

## Aiheesta muualla
*Virallinen sivusto
Miina Penttilä

**Maria Vilhelmiina (Miina) Penttilä** (6. maaliskuuta 1874 Nurmo – 4. huhtikuuta 1961 Loimaa) oli Suomen ensimmäinen naiskunnanvaltuutettu. Penttilä oli ammatiltaan kansakoulunopettaja.

## Elämänkerta
Penttilä syntyi Nurmossa kiertelevän piian avioliiton ulkopuoliseksi tyttäreksi. Hänen isästään ei tiedetä muuta kuin se, että sukutarinoiden mukaan hän oli puukkojunkkari. Penttilä opiskeli itsensä kansakouluopettajaksi Jyväskylän seminaarissa ja aloitti opettajana Loimaalla 1896, jonne hän sittemmin asettui pysyvästi.

Vuonna 1915 Penttilä valittiin kunnanvaltuustoon, mutta valinta kumottiin laittomana. Hänet valittiin uudelleen 1919 laillisesti. Penttilän kerrotaan sanoneen, että verovaroilla rahoitetuissa kouluissa pitäisi itse rakennuksen sijaan keskittyä opetuksen laatuun. Hän toi asian esille Loimaan keskuskoulun vihkimistilaisuudessa.

45-vuotisen työuran jälkeen Penttilä jäi eläkkeelle maaliskuussa 1941. Penttilä ei koskaan mennyt naimisiin tai saanut omia lapsia. Hän kuoli vuonna 1961. Penttilä on haudattu Loimaalla Kanta-Loimaan hautausmaalle.

## Muistaminen
Penttilä on yksi neljästä ns. Loimaan Miinasta: nelikko koostuu alueella tunnetuista 1842–1961 naisista, jotka kulkivat nimellä Miina. Penttilä on näistä nuorin. Loimaalainen itsekin opettajana työskennellyt Anna-Liisa Kastio on tutkinut Penttilän elämää ja pyrkinyt tuomaan hänen elämäänsä esille paikallisten keskuudessa. Kastion kirjoittama Penttilän elämää käsittelevä kirja julkaistiin 2022.

## Lähteet
Torch (koneoppiminen)

**Torch** on tieteelliseen laskentaan tarkoitettu kehys, jossa on tuki koneoppimiseen. Torchia voidaan käyttää LuaJIT-rajapinnalla ja se perustuu C-kielellä toteutetulle ratkaisulle. Torchin taustaratkaisuna olevat kirjastot on tarkoitus korvata C++-kielellä toteutetulla ATen-kirjastolla.

Torchin julkaisua vuonna 2002 on sanottu käänteentekeväksi koneoppimisen kehityksessä. Torch mahdollisti tutkijoiden ja kehittäjien yhteisön, ja avasi tietä TensorFlow'lle ja PyTorchille.

## Lähteet
Hilda Rix Nicholas

**Emily Hilda Rix Nicholas** (1. syyskuuta 1884-3. elokuuta 1961) oli australialainen taidemaalari. Hän opiskeli Merton Hallissa Melbournessa ja National Gallery Schoolin piirustusluokalla (1902-05) Frederick McCubbinin johdolla. Vuosina 1904-06 hän esitteli taideteoksiaan Victorian Artists' Societyn näyttelyissä ja teki myös kuvitustöitä.

Isänsä kuoleman jälkeen Rix läheti Eurooppaan vuonna 1907 sisarensa ja englantilaissyntyisen äitinsä kanssa. Hän opiskeli piirtämistä Lontoossa ja Pariisissa ja matkusteli Länsi-Euroopassa, Espanjassa ja Marokossa. Hänen näiltä matkoiltaan maalaamia tauluja oli esillä näyttelyissä, ja Ranskan valtioo osti niistä yhden Musée du Luxembourgiin.

Usein on arvioitu, että Pohjois-Afrikan valo ja värit ajoivat Rixin omaksumaan post-impressionismisen tyylin. Nopea työskentely elävän mallin kanssa kannusti häntä myös yksinkertaistamaan muotojaan ja keskittymään teostensa yleiseen sommittteluun. Tämän ajanjakson teokset ovat varhaisimpia australialaisen taiteilijan maalaamia post-impressionistisia töitä. Niihin kuuluu maisemia, sisaren muotokuva ja Afrikkalaisen naisorjan muotokuva.

Rix työskenteli Ranskassa, mutta ensimmäisen maailmansodan julistuksen jälkeen perhe pakeni Englantiin: hänen sisarensa kuoli syyskuussa 1914 ja äitinsä maaliskuussa 1916. Melbournesta kotoisin oleva majuri George Matson Nicholas löysi ja ihaili Rixin Ranskaan jättämiä maalauksia. 7. lokakuuta 1916 he menivät naimisiin Lontoossa. Sulhanen palasi rintamalle kolme päivää myöhemmin ja sai surmansa Flersissä marraskuussa. Surussaan Hilda Rix Nicholas maalasi synkkiä kuvia, jotka symboloivat kuolemaa ja uhrauksia sodassa ja jotka eroavat selvästi hänen Ranskassa ja Marokossa maalaamiensa teosten valosta ja elämästä.

Rix palasi Australiaan 1918. Hän maalasi isänmaallisia ja sankarillisia sotilaskuvia, jotka korostivat sodan aatteellisia puolia. Helmikuusta 1926 elokuuhun 1928 hänen maalauksia ja piirustuksia käsitälevä näyttelynsä Australian elämästä ja maisemasta kiersi englantilaisten pikkukaupunkien gallerioissa. Nämä ihanteelliset kuvat Australiasta rohkaisivat Pohjois-Englannin teollisuuden laman uhreja muuttamaan Australiaan. Vuonna 1926 hän palasi Melbourneen valmistelemaan uutta näyttelyä ja liittyi niiden joukkoon, jotka tuomitsivat modernin taiteen "bolsevistiseksi" ja yhteiskunnallisesti häiritseväksi.

Rix meni toisen kerran naimisiin 1928 ja hänen poikansa Barrie Rix syntyi syyskuussa 1930. Nyt hän maalasi lähiympäristönsä ihmisiä ja maisemia. Hänen teoksiinsa tuli henkilökohtainen painotus. Siitä huolimatta hänen työnsä säilytti maaseudun ihanteet. Kriitikot kohtelivat häntä toisin kuin moderneja naistaiteilijoita, ja hänen töitään kuvattiin tavallisesti miestaiteilijoista käytetyilllä sanoilla kuten voimakas ja elinvoimainen. 

## Lähteet
Mohamed El-Erian

**Mohamed A. El-Erian** (; s. 19. elokuuta 1958 New York) on egyptiläis-yhdysvaltalainen taloustieteilijä ja liikemies.

El-Erian syntyi egyptiläisille vanhemmille New Yorkissa, mutta perhe muutti pian syntymän jälkeen takaisin Egyptiin. El-Erian vietti siellä suuren osan lapsuudestaan. Hän opiskeli Cambridgen yliopistossa ja väitteli filosofian tohtoriksi Oxfordin yliopistosta. El-Erian asettui Yhdysvaltoihin vuonna 1983. Hän sai aseman Kansainvälisessä valuuttarahastossa ja eteni sen varajohtajaksi. El-Erian liittyi sijoitusyhtiö PIMCO:n palvelukseen kehittyvien markkinoiden salkunhoitajana vuonna 1999. Hän toimi PIMCO:n toimitusjohtajana vuosina 2007–2014.

El-Erian on työskennellyt useissa ajatushautomoissa ja yliopistoissa. Hän oli Barack Obaman Global Development Councilin puheenjohtaja. Hän on lisäksi toiminut Gramercy Funds Managementin ja Harvard Management Companyn puheenjohtajana sekä Allianzin taloudellisena pääneuvonantajana. El-Erian on Queens’ Collegen puheenjohtaja, Lauder Instituten *Senior Global Fellow* ja Pennsylvanian yliopiston Wharton Schoolin työelämäprofessori. Hän on julkaissut laajalti talous- ja finanssiaiheista. Hän on ollut kolumnistina Bloomberg Newsissä ja avustavana toimittajana *[[The Financial Times]]issa*. El-Erian oli *[[Foreign Policy]]n* listalla *Top 100 Global Thinkers* neljän perättäisen vuoden ajan. Lisäksi lehti nimesi hänet yhdeksi viidestäsadasta vaikutusvaltaisimmasta ihmisestä maailmassa. Hänen kirjansa *When Markets Collide* valittiin *[[The Economist]]in* vuoden kirjaksi.

## Lähteet
Pirkko Hammarberg

**Pirkko Inkeri Hammarberg** (o.s. Naukkarinen, 27. maaliskuuta 1932 Tohmajärvi – 28. helmikuuta 2018 Forssa) oli suomalainen tekstiilitaiteilija, joka toimi 1960-luvun alusta painokankaiden suunnittelijana Finlayson-Forssa-yhtiössä ja sen jälkeen vapaana taiteilijana.

Pohjois-Karjalan Tohmajärvellä rautatieläisperheeseen syntynyt Pirkko Hammarberg kävi keskikoulun Lieksassa ja sitten kotiteollisuuskoulun kudontalinjan Joensuussa. Hän jatkoi opintoja Helsingin Taideteollisessa oppilaitoksessa, jonka graafiselta linjalta hän valmistui 1956. Taideteollisessa hän tapasi myös tulevan aviomiehensä, kuvataiteilija Pentti Hammarbergin.

Pirkko Hammarberg työskenteli 1950-luvun lopulta Yhtyneiden Kuvalehtien taittajana. Vuonna 1961 hän sai paikan Finlayson-Forssan ateljeen painokangassuunnittelijana Forssassa. Hänen selkeän graafisiin kuoseihinsa kuuluu muun muassa vuonna 2010 uudelleen tuotantoon otettu, kirjapainon rasterikuviolla leikittelevä *Optinen omena* vuodelta 1973. 

Vuonna 1970 Hammarberg vietti kolme kuukautta Pariisin Cité des Artsissa. Hän teki useita muitakin opintomatkoja etenkin Ranskaan ja Italiaan sekä vieraili säännöllisesti Łódźin ja Lausannen tekstiilitriennaaleissa.

Vuonna 1974 Hammarberg jäi vapaaksi tekstiilitaiteilijaksi ja teki pitkän sarjan graafisia täkäniä ja isoja luontoaiheisia pellavaisia kuvakudoksia, joita on monissa julkisissa rakennuksissa ja museoissa. Vuosina 1977–1978 syntyi Forssan kaupungin valtuustosaliin suuri kuvakudos *Joki halki kaupungin*. Voimien vähetessä hän siirtyi uransa lopulla pieniin kuvakudoksiin. Ura hiipui lopulta muistisairauteen.

Hammarberg toimi 1970-luvun puolivälissä Texo ry:n hallituksessa. Hänelle myönnettiin taideteollisuuden valtionpalkinto 1978, 15-vuotinen valtionapuraha 1987 ja myöhemmin taiteilijaeläke.

## Lähteet
Nancy Birdsall

**Nancy Birdsall** (s. 1946 New York) on yhdysvaltalainen taloustieteilijä.

Birdsall sai humanististen tieteiden kandidaatin arvon Yhdysvaltojen tutkimuksessa Newton College of the Sacred Heartista. Hän valmistui humanististen tieteiden maisteriksi kansainvälisissä suhteissa Johns Hopkinsin yliopiston School of Advanced International Studiesista. Taloustieteessä Birdsall väitteli filosofian tohtoriksi Yalen yliopistosta. Hän työskenteli Maailmanpankissa ja oli siellä muun muassa Policy Research Departmentin johtajan asemassa. Vuosina 1993–1998 hän oli Inter-American Development Bankin varapuheenjohtaja. Tämän jälkeen Birdsall johti kolmen vuoden ajan Economic Reform Projectia Carnegie Endowment for International Peacessa. Tässä työssään hän keskittyi tarkastelemaan globalisaation, epätasa-arvon ja kansainvälisten finanssi-instituutioiden uudistamisen kysymyksiä. 

Birdsall oli mukana perustamassa ajatushautomo Center for Global Developmentia vuonna 2001 ja toimi sen puheenjohtajana. Hänen kirjalliseen tuotantoonsa kuuluvat *Delivering on Debt Relief: From IMF Gold to a New Aid Architecture*, *The White House and the World: A Global Development Agenda for the Next U.S. President*, *Fair Growth: Economic Policies for Latin America’s Poor and Middle-Income Majority* ja *New Ideas in Development after the Financial Crisis*. Birdsall on tehnyt myös monia vertaisarvioituja tutkimusjulkaisuja. Hän on istunut muun muassa International Food Policy Research Instituten (IFPRI) johtokunnassa ja toiminut International Center for Research on Womenin (ICRW) hallituksen puheenjohtajana.

## Lähteet
I Have No Mouth, and I Must Scream (videopeli)

**I Have No Mouth, and I Must Scream** on The Dreamers Guildin kehittämä ja Acclaim Entertainmentin julkaisema seikkailupeli. Peli on julkaistu vuonna  DOSille.

Peli perustuu Harlan Ellisonin kirjoittamaan tarinaan 1960-luvulta. Ellisonin tarina on kauhukertomus maailmansodasta, jossa Yhdysvallat, Venäjä ja Kiina rakentavat supertietokoneensa hallitsemaan ydinaseitaan. Sodan aikana yksi tietokoneista tulee tietoiseksi itsestään ja yhdistyy kahden muun kanssa tappaen kaikki muut ihmiset paitsi viisi henkilöä. Siinä missä teoksen henkilöt kulkevat yhdessä pelissä kaikki viisi lähtevät omalle matkalleen.

## Pelaaminen
Pelissä pelaaja ohjaa näitä viittä hahmoa – jokaisella on oma menneisyytensä, traumansa ja moraaliset ristinsä. Pelin tarinat ovat tummia ja paikoin hyvin rankkoja, käsitellen muun muassa sodan julmuuksia, mielenterveyden ongelmia, hyväksikäyttöä ja syyllisyyttä. Jokaisen hahmon tarina on kuin oma itsenäinen psykologinen kertomuksensa, jossa pelaajan valinnoilla on suora vaikutus siihen, miten hahmo kohtaa omat demoninsa.

Koko peli on ääninäytelty ja sadistista AM-tietokonetta esittää itse kirjailija Harlan Ellison. Pelaaja kohtaa lukuisia moraalisia valintoja ja haastavia pulmia, jotka vaikuttavat tarinan etenemiseen. Teoksena peli on kerännyt useita palkintoja ja tunnustuksia, muun muassa nimityksen vuoden parhaaksi seikkailupeliksi.

## Lähteet
Annikki Hovisaari

**Annikki Hovisaari** (s. 1918 Tampere) oli suomalainen keramiikkataiteilija.

## Opinnot
Annikki Hovisaari lähti Tampereelta opiskelemaan Taideteollisuuskeskuskouluun vuonna 1945. Hän valmistui 1948.

## Ura Arabialla
Hovisaari pääsi jo ennen opintojensa aloittamista työskentelemään Arabialle. Alkuvuosina hän työskenteli taideteollisuusosastolla koriste-esineiden ja seinälaattojen parissa. Hän työskenteli taideteollisuusosastolla vuosina 1948–1963.

Vuonna 1963 hän siirtyi taideosastolla. Hänen dreijaustaitonsa ja kykynsä rakentaa esineitä käsin nousivat taideosastoilla oikeuksiinsa uniikeissa koriste-esineissä kuten maljakoissa, pulloissa ja kynttilänjaloissa.

Hovisaari jätti Arabian taideosaston saneerauksen yhteydessä vuonna 1975. Hovisaari työskenteli Arabialla 1940–1970-luvuilla. 

## Tyyli
Hovisaari keskittyi taiteessaan korkealaatuiseen kivitavarakeramiikkaan. Käytetty savi oli usein karkeaa ja samottipitoista. Maanläheisiin massoihin hän yhdisti usein tarkkaan harkittuja oksidipitoisia lasitteita. Maanläheiseen värimaailmaan yhdistyi myös kirkkaampia yksityiskohtia ja väreinä hän käytti myös vihreää, turkoosia ja sinistä. Hänen seinälaattansa ovat omintakeisia, ja ne tunnistaa hyvin tyylitellyistä ja geometrisista eläin- ja kasviaiheistaan. Yksi ikonisimmasta aiheista hänen seinälaatoissaan on riikinkukko. 

## Lähteet
Properzia de’ Rossi

**Properzia de’ Rossi** (n. 1490–1530) oli italialainen kuvanveistäjä.

Properzia de’ Rossi syntyi vauraaseen bolognalaiseen perheeseen noin vuonna 1940. Hänen elämänvaiheistaan tiedetään pääosin Giorgio Vasarin teoksen *[[Taiteilijaelämäkertoja Giottosta Michelangeloon]]* pohjalta.

Vasarin mukaan Rossi harjoitteli veistämistä persikan ja luumun siemenillä, mutta hänen uskotaan opiskelleen myös piirustus- ja maalaustaidetta Marcantonio Raimondin alaisuudessa.

Rossi sai alkujaan mainetta yksityiskohtaisista kaiverruksistaan, joita hän toteutti muun muassa puuhun, marmoriin ja kirsikankiviin. Kirsikankiveen hän muun muassa teki pyhmiyskokoelman, jossa on 60 päätä. Hän toteutti myös esimerkiksi Grassin sukuvaakunan.

Rossi alkoi saada myös julkisia toimeksiantoja ja toteutti muun muassa San Patronion basilikan julkisivuun tulleen marmorireliefin *Joosen ja Potifarin vaimo*. Teos esittää kohtauksia ensimmäisestä Mooseksen kirjasta. Lisäksi Rossi teki Santa Maria del Baraccanon alttarin marmorikoristelut.

Rossia syytettiin vuonna 1525 taiteilija Vincenzo Miolan kimppuun hyökkäämisestä. Hän oli myös asiakirjojen mukaan elämänsä loppuvaiheessa köyhänä sairaana paikallisessa sairaalassa. Vasarin mukaan Rossi keskittyi viimeisinä vuosinaan kaiverrustöihin, mutta yhtään kaiverrusta ei nykyään ole pystytty varmuudella tunnistamaan Rossin tekemäksi.


Tiedosto:Properzia de' Rossi, Stemma della famiglia Grassi abc7.jpg|Rossin suunnittelema *Grassin sukuvaakuna*
Tiedosto:Joseph harassed by Putifar's wife. Relief of Properzia de'Rossi, circa 1520. Museo de San Petronio, Bologna.jpg|Joosef ahdistelemassa Potifarin vaimoa, osa korkokuvasta *Joosen ja Potifarin vaimo*.


## Lähteet
Sigrid Ekendahl

**Sigrid Hildur Elvira Ekendahl** (aik. **Eriksson**; o.s. **Pettersson**; 17. tammikuuta 1904 Eskilstuna – 15. lokakuuta 1996) oli ruotsalainen ammattiliittoaktiivi ja sosiaalidemokraattinen poliitikko. Hän työskenteli alun perin tarjoilijana ja eteni oman alansa ammattiliiton kautta Landsorganisationenin naisasiamieheksi vuosiksi 1948–1964, minkä lisäksi hän toimi kansanedustajana Ruotsin valtiopäivien toisessa kamarissa 1940–1948 ja 1956–1964. Ekendahl piti tärkeänä, että miehet ja naisivat saisivat samasta työstä saman palkan ja että miehetkin tekisivät oman osansa lastenhoidossa.

Ekendahl syntyi Eskilstunassa vuonna 1904 tehdastyöntekijä–pienviljelijä Carl Edvard Petterssonin ja Anna Kristina Petterssonin viidentenä lapsena. Hän muutti vuonna 1927 Tukholmaan, missä hän tarjoilijana työskennellessään liittyi mukaan ammattiliiton toimintaan. Vuonna 1938 hänet valittiin Tukholman kaupunginvaltuustoon ja 1940 kansanedustajaksi. Hän jätti kansanedustajan tehtävänsä 1948 tultuaan valituksi LO:n naisasiamieheksi, mutta palasi valtiopäiville vuosiksi 1956–1964. Ekendahl oli ensimmäinen nainen, joka osallistui valtakunnallisiin työehtosopimusneuvotteluihin. Vuonna 1960 työmarkkinaosapuolet päättivät luopua naisten alemmista palkoista, mitä Ekendahl piti suurimpana saavutuksenaan.

## Lähteet

## Aiheesta muualla
Kyra Carusa

**Kyra Taylor Carusa** (s. 14. marraskuuta 1995 San Diego, Kalifornia, Yhdysvallat) on yhdysvaltalaissyntyinen irlantilainen jalkapalloilija, pelipaikaltaan hyökkääjä. Hän on pituudeltaan 175-senttimetrinen ja on edustanut vuodesta 2023 NWSL-sarjassa pelaavaa San Diego Wavea. Maajoukkuetasolla hän edustaa Irlannin naisten A-maajoukkuetta.

Carusa aloitti uransa Tanskassa Køgessä. Hän voitti joukkueessa kahdesti Tanskan naisten pääsarjamestaruuden kausina 2020–2021 ja 2021–2022. Hän pelasi joukkueessa vuosina 2020–2023 yhteensä 57 sarjaottelua, joissa hän teki 30 maalia. Carusa vieraili hetken Englannissa, kunnes siirtyi nykyiseen joukkueeseensa Yhdysvaltoihin. Hän on pelannut huhtikuulle 2025 mennessä 28 sarjaottelua ja iskenyt niissä neljä maalia. Hän oli mukana voittamassa vuoden 2024 NWSL Challenge Cupia.

Irlannin naisten A-maajoukkueessa Carusa on kerännyt huhtikuulle 2025 mennessä nimiinsä 33 ottelua, joissa hän on viimeistellyt kymmenen maalia.

## Lähteet
Margit Abenius

**Margareta "Margit" Ulrika Abenius** (14. heinäkuuta 1899 Orsa – 3. elokuuta 1970 Vattholma) oli ruotsalainen kirjailija ja kirjallisuuskriitikko. Hän väitteli tohtoriksi Uppsalan yliopistosta vuonna 1931 aiheenaan Johan Henric Kellgrenin tuotanto ja tuli tunnetuksi *[[Bonniers Litterära Magasin]]in* kriitikkona. Hän teki kirja-arvosteluja myös radioon. Vuonna 1950 hän julkaisi Karin Boyen elämäkerran *Drabbad av renhet*.
## Lähteet

## Aiheesta muualla
Savannah McCaskill

**Savannah Elizabeth McCaskill** (s. 31. heinäkuuta 1996 Chapin, Lexingtonin piirikunta, Etelä-Carolina) on yhdysvaltalainen jalkapalloilija, pelipaikaltaan keskikenttäpelaaja. Hän on pituudeltaan 163-senttimetrinen ja on edustanut vuodesta 2024 NWSL-sarjassa pelaavaa San Diego Wavea. McCaskill on pelannut joukkueessa huhtikuulle 2025 mennessä 23 sarjaottelua, joissa hän on iskenyt yhden maalin. Hän oli mukana voittamassa vuoden 2024 NWSL Challenge Cupia. McCaskill edusti vuodet 2018–2022 Yhdysvaltain alle 23-vuotiaiden naisten maajoukkuetta, minkä lisäksi hän vieraili vuonna 2018 hetken myös A-maajoukkueessa. 

## Lähteet

## Aiheesta muualla
Pekka Nykänen

**Pekka Nykänen** (s. 1961) on suomalainen toimittaja.

Nykänen on ollut syyskuusta 2016 lähtien *[[Suomen Lääkärilehti|Suomen Lääkärilehden]]* vastaava päätoimittaja. Ennen *Lääkärilehteä* Nykänen työskenteli *[[Kauppalehti|Kauppalehdessä]]* toimittajana, uutispäällikkönä ja kehityspäällikkönä. Vuosina 1997–2001 hän oli toimittaja MTV3-kanavan Talousuutisissa. Koulutukseltaan Nykänen on diplomi-insinööri.

Nykäsen ja Merina Salmisen kirjoittama kirja *Operaatio Elop* oli Tieto-Finlandia-palkintoehdokas vuonna 2014. Kirja kertoo Nokian matkapuhelinten romahduksesta vuosina 2010–2013.

Nykänen on kirjoittanut myös kirjan *Kuolemanlento – Finnairin tragedia Ahvenanmaalla 1963*. Kirja kertoo Finnairille viimeksi tapahtuneesta ihmishenkiä vaatineesta lento-onnettomuudesta. 

Nykänen soitti kosketinsoittimia vuonna 1987 Rock-SM-kilpailun voittaneen Kultakuume-yhtyeen molemmilla levyillä.

## Lähteet
Hillary Beall

**Hillary Elizabeth Beall** (s. 27. tammikuuta 1999 Laguna Beach, Orangen piirikunta, Kalifornia) on yhdysvaltalainen jalkapallomaalivahti, joka on pituudeltaan 180-senttimetrinen. Hän on edustanut vuodesta 2024 NWSL-sarjassa pelaavaa San Diego Wavea. Hän on pelannut joukkueessa huhtikuulle 2025 mennessä kaksi sarjaottelua. Hän oli mukana voittamassa vuoden 2024 NWSL Challenge Cupia. Beall edusti vuonna 2016 Yhdysvaltain alle 17-vuotiaiden ja vuonna 2018 alle 20-vuotiaiden naisten maajoukkuetta.

## Lähteet

## Aiheesta muualla
Jana Stehlikova

**Jana Stehlikova** o.s. **Knapova**  (s. 1990 Chrudim, Tšekki) on tšekkiläinen suunnistaja. MM-kilpailuissa hänen paras saavutuksensa henkilökohtaisilla matkoilla on keskimatkan viides sija Riian MM-kilpailuissa 2018. Sama tulos on myös hänen paras saavutuksensa yksittäisessä suunnistuksen maailmancupin osakilpailussa. Maailmancupin kokonaiskilpailussa hän on parhaimmillaan saavuttanut 34. sijan vuosina 2015 ja 2016. EM-kilpailuissa hänen paras saavutuksensa henkilökohtaisilla matkoilla on pitkän matkan 16. sija Tessinin EM-kilpailuissa 2018. Nuorten MM-kilpailuissa hän saavutti hopeaa viestissä Aalborgissa vuonna 2018. Henkilökohtaisilla matkoilla hänen paras saavutuksensa on keskimatkan 28. sija samalta vuodelta. Hän kuului Alfta ÖSA OK:n joukkueeseen joka voitti Venlojen viestin vuonna 2021.

## Lähteet
Mathilde Fibiger

**Mathilde Fibiger** (13. joulukuuta 1830 Kööpenhamina – 17. kesäkuuta 1872 Aarhus) oli tanskalainen kirjailija ja feministi. Hän työskenteli kotiopettajana Lollandissa ja julkaisi vuonna 1850 romaanin *Clara Raphael: Tolv Breve*, joka käsitteli naisten emansipaatiota ja herätti paljon keskustelua. Kirjan esipuheen oli kirjoittanut Johan Ludvig Heiberg. Vuonna 1866 Fibigeristä tuli Tanskan lennätinlaitoksen sähköttäjänä maan ensimmäinen naispuolinen virkamies. Fibigerin kirjoitukset toimivat innoittajina Tanskan naisliittoa perustettaessa.

## Teoksia
* *Clara Raphael: Tolv Breve* (1850)
* *Hvad er Emancipation?* (1851)
* *Et Besøg* (1851)
* *En Skizze efter det virkelige Liv* (1853)
* *Minona* (1854)
## Lähteet

## Aiheesta muualla
Villahiiri

**Villahiiri** eli **mammuttihiiri** on geenimuunneltu organismi, joka on kehitetty muokkaamalla laboratoriohiiren tiettyjä geenejä vastaamaan villamammutin geenejä. Geenimuunnelluilla hiirillä on pitkä villainen turkki, joka on väriltään kullankeltainen. Niillä on kehossa mammuteille tyypillistä rasvaa, joka auttaa hiiriä selviämään kylmässä.

Villahiiriä on luonut yhdysvaltalainen biotekniikkayritys Colossal Biosciences. Yritys tiedotti niistä vuonna 2025, mutta ensimmäiset hiiret syntyivät jo edellisvuoden lokakuussa. Hiirien geenimuuntelulla kokeiltiin käytännössä menetelmiä, joita Colossal Biosciences aikoo käyttää sukupuuttoon kuolleiden lajien palauttamiseen. Samoihin aikoihin villahiirten kanssa yritys loi myös geenimuunneltuja susia: Romuluksen, Remuksen ja Khaleesin.

## Lähteet
Sitoi

**Sitoi** on suomalainen rap-artisti. Artistin omaleimainen, runollinen tyyli räpätä muistuttaa spoken wordiä. Kappaleiden taustalla soi usein tummasävyinen biitti ja heleä melodia. Tyyli on saanut vaikutteita FKA Twigsiltä ja Zebra Katzilta. Suomalaismuusikoista Sitoi:ta verrataan usein Paperi T:hen. 

Artisti ei halua paljastaa kasvojaan kunnolla, sillä haluaa musiikin tulevan edellä. 

## Diskografia

### Albumit

* Huoneita (2018)

### EP:t

* Kyyhky (2019)
* Kuori I (2021)
* Kuori II (2024)

### Singlet

* Kun Jumalat sulavat (2018)
* Kyyhky (2019)
* Kulo (2024)

### Yhteiskappaleet

* Kuolema (2018), Pesso
* Nok(k)onen (2020), Kuopus
* Android (feat. SITOI) (2023) Von Pearl

## Lähteet

## Aiheesta muualla
* SITOI:n Instagram @sitoisikositoi
Tageblatt

**Tageblatt** (aiemmin *Escher Tageblatt*) on luxemburgilainen vuonna 1913 perustettu sanomalehti. Lehti on linjaltaan vasemmistolainen, ja sen toimitus sijaitsee Esch-sur-Alzettessa.
## Lähteet

## Aiheesta muualla
* Lehden verkkosivut
Woxx

**Woxx** (vuoteen 2000 *Grénge Spoun*) on luxemburgilainen vuonna 1988 perustettu viikkolehti. Se oli alun perin vihreiden äänenkannattaja, mutta on nykyisin puoluepoliittisesti sitoutumaton. Lehdessä julkaistaan artikkeleita luxemburgiksi, ranskaksi ja saksaksi.
## Lähteet

## Aiheesta muualla
* Lehden verkkosivut
Aivomätä

**Aivomätä** () on termi, jolla kuvataan heikkolaatuisena tai merkityksettömänä pidettävää sisältöä Internet-kulttuurissa. Sillä voidaan viitata myös kyseisen sisällön jättävän katsojaansa kielteisiä psykologisia ja kognitiivisia vaikutuksia. Tekoälyllä tuotettua aivomätää kutsutaan tekoälytauhkaksi ().

Aivomätä viittaa pääasiassa lyhytmuotoiseen viihteeseen, kuten Tiktok-videoihin ja tuomioselailuun eli sosiaalisen median sisältöjen määrällisesti suuren määrän selaamiseen lyhyessä ajassa. Tuomioselailulla voi olla haitallisia vaikutuksia katsojan mielenterveyteen.

Termi on nykyisessä merkityksessään peräisin Z-sukupolven ja alfa-sukupolven verkkoyhteisöistä ja on sittemmin saapunut valtavirtaan suuren yleisön käyttöön.

## Sanan alkuperä ja käyttö
Oxford University Pressin mukaan *brain rot* -termiä käytti ensimmäistä kertaa Henry David Thoreau vuonna 1854 kirjassaan *[[Elämää metsässä|Walden]]*. Thoreau arvosteli teoksessaan kuvaamaansa älyllisten standardien laskua, jossa monimutkaiset ideat saavat vähemmän arvostusta kuin yksinkertaiset ja helposti ymmärettävät aiheet.

Verkkoympäristöissä termiä käytettiin jo noin vuonna 2004. Vuonna 2007 Twitter-käyttäjät käyttivät termiä *brain rot* kuvaamaan realitytelevisiosarjoja, kuten deittiohjelmia, videopelejä sekä verkossa yleisesti vietettyä aikaa. Termin käyttö lisääntyi internetissä 2010-luvun aikana. Se nousi lopulta nopeasti suosioon vuonna 2020 pääasiassa Discord-verkkopalvelussa, jolloin siitä alkoi muodostua Internet-meemi. 

Vuonna 2024 termiä käytettiin usein viittaamaan alfa-sukupolven digitaaliseen käyttäytymiseen. Joidenkin tutkijoiden ja kyselyjen mukaan sukupolvi on englanniksi sanottuna ”terminally online” eli liian syvästi uppoutunut verkkokulttuuriin ja sen sisältöihin.

Vuoden 2023 ja 2024 välillä Oxford University Press raportoi, että termin käyttötiheys kasvoi 230 prosenttia miljoonaa muuta sanaa kohden. 

Kielitieteilijä Brent Henderson ennusti vuoden 2024 lopussa, että termi tulee säilymään käytössä sen mieleenpainuvuuden ja osuvuuden vuoksi.

## Katso myös
* Skibidi Toilet
* 67 (meemi)

## Lähteet

## Aiheesta muualla
Shoshana Chatfield

**Shoshana Chatfield** on yhdysvaltalainen laivaston vara-amiraali.

Chatfield on lähtöisin Garden Grovesta Kaliforniasta. Hän sai humanististen tieteiden kandidaatin oppiarvon kansainvälisissä suhteissa sekä ranskan kielessä ja ranskankielisessä kirjallisuudessa Bostonin yliopistosta vuonna 1987. Chatfield valmistui Master of Public Administration -oppiarvolla Harvardin yliopistosta vuonna 1997 ja sai kasvatustieteen tohtorin arvon San Diegon yliopistosta vuonna 2009.

Chatfield värväytyi sotilaspalvelukseen Naval Reserve Officers Training Corps -ohjelman (NROTC) kautta vuonna 1988 ja sai helikopterilentäjän luvat vuonna 1989. Hän muun muassa komensi Joint Region Marianas -yksikköä vuosina 2017–2019. Chatfield oli Naval War Collegen ensimmäinen naispuolinen puheenjohtaja vuosina 2019–2023. Tämän jälkeen hän toimi Yhdysvaltain sotilasedustajana Naton sotilaskomiteassa.

Donald Trumpin hallinto erotti Chatfieldin tehtävästään Naton sotilaskomiteassa vedoten luottamuspulaan hänen johtamiskykyynsä huhtikuussa 2025. Chatfieldiä syytettiin konservatiivisissa tiedotusvälineissä muun muassa väitetyistä woke-kommenteista virkaan valitsemisen yhteydessä vuonna 2019. Chatfield on puoltanut sukupuolten tasa-arvoa. Senaattori Mark Warner kritisoi Chatfieldin erottamista ja syytti Trumpia hyökkäyksistä liittolaisuuksia vastaan sekä huolettomista erottamispäätöksistä, joiden katsoi heikentävän Yhdysvaltain turvallisuutta. Chatfield on saanut monia tunnustuksia, kuten Bronze Starin.

## Lähteet
Bridget A. Brink

**Bridget A. Brink** on yhdysvaltalainen diplomaatti.

Brink on lähtöisin Michiganista. Hän valmistui kandidaatiksi politiikan tutkimuksessa Kenyon Collegesta sekä maisteriksi kansainvälisissä suhteissa ja politiikan teoriassa London School of Economicsista. Brink aloitti uransa Yhdysvaltain ulkoministeriön palveluksessa vuonna 1996. Hän toimi Yhdysvaltain diplomaattisen edustuksen varapäällikkönä suurlähetystöissä Uzbekistanissa ja Georgiassa sekä Euroopan ja Euraasian asioiden toimiston varajohtajana ulkoministeriössä. 15. elokuuta 2019 Brinkistä tuli Yhdysvaltain suurlähettiläs Slovakiaan. Hän toimi tässä tehtävässä, kunnes sai 25. huhtikuuta 2022 Joe Bidenilta nimityksen suurlähettilääksi Ukrainaan. Yhdysvaltain senaatti vahvisti nimityksen yksimielisesti 18. toukokuuta 2022.

Brink jatkoi työskentelyä suurlähettiläänä Ukrainassa Donald Trumpin astuttua virkaansa tammikuussa 2025. Tänä aikana Volodymyr Zelenskyi kritisoi Brinkin julkista reaktiota Venäjän iskuun leikkikentälle Kryvyi Rihiin, jossa kuoli yksitoista aikuista ja yhdeksän lasta. Brink ei twiitissään ollut nimennyt iskun tekijäksi Venäjää. 10. huhtikuuta 2025 ilmoitettiin Brinkin olevan eroamassa suurlähettilään tehtävästä. Brink on naimisissa ja hänellä on kaksi lasta.

## Lähteet
Elise Richter

**Elise Richter** (2. maaliskuuta 1865, Wien, Itävalta – 21. kesäkuuta 1943, Theresienstadt (Terezín), nyk. Tšekin tasavalta) oli itävaltalainen romaanisten kielten tutkija, Wienin yliopiston ja Itävallan ensimmäinen naispuolinen professori.

## Elämä
Elise Richter syntyi Wienissä maallistuneeseen juutalaistaustaiseen perheeseen; hänen isänsä toimi ylilääkärinä *Südbahngesellschaft*-rautatieyhtiön palveluksessa. Koska tytöille ei tuohon aikaan ollut korkeampaan sivistykseen johtavia kouluja, Elise ja hänen sisarensa, sittemmin englantilaisen kirjallisuuden tutkijana ansioitunut Helene Richter saivat yksityisopetusta kotonaan.

Vuodesta 1891 lähtien Elise Richter sai luvan kuunnella ”vierailijana” Wienin yliopistossa joitakin luentoja, ja kun ylioppilastutkinnon suorittaminen sallittiin naisille, hän ensimmäisenä naisena suoritti kypsyyskokeen Wienin Akademisches Gymnasiumissa 1897. Samana vuonna hän, jälleen yhtenä ensimmäisistä naisista, kirjoittautui Wienin yliopistoon opiskelemaan romaanista filologiaa, yleistä kielitiedettä, klassista ja germaanista filologiaa. Vuonna 1901 hän valmistui tuonaikaisen järjestelmän mukaan filosofian tohtoriksi.

Vuonna 1907 Elise Richter, jälleen ensimmäisenä naisena Wienin yliopistossa, suoritti habilitaation ja sai oikeuden opettaa romaanista filologiaa sekä palkattoman dosentuurin. Vuonna 1921 hän Itävallan ensimmäisenä naisena sai romaanisen kielentutkimuksen, kirjallisuuden ja fonetiikan apulaisprofessorin viran. Vuodesta 1928 lähtien hän johti Wienin yliopiston fonetiikan laitosta. Varsinaisen professorin arvonimeä hänelle ei kuitenkaan myönnetty. Vuonna 1922 hän perusti ”Itävallan akateemisten naisten liiton” (*Verband der akademischen Frauen Österreichs),* jota hän johti vuoteen 1930 saakka. Hän ei kuitenkaan halunnut määritellä itseään feministiksi eikä lukeutua ”naisliikkeeseen”.

Tutkimustyössään Richter käsitteli erityisesti romaanisten kielten fonetiikkaa, kielen ja kielenmuutoksen psykologisia perusteita.

Natsien valtaantulon jälkeen Elise Richter joutui syntyperänsä vuoksi vainon kohteeksi, ja vuonna 1938 hänet erotettiin virastaan. Hän jäi Helene-sisarensa kanssa asumaan Wieniin, mutta viimeiset tieteelliset työnsä vuosina 1940–1942 hän pystyi julkaisemaan enää vain Alankomaissa ja Italiassa. 10. lokakuuta 1942 jo iäkkäät sisarukset ja elämäntoverukset Elise ja Helene Richter vietiin Theresienstadtin keskitysleiriin, missä he kuolivat, Helene jo marraskuussa, Elise seuraavan vuoden kesäkuussa; tarkemmasta kuolinsyystä ei ole tietoa. Elise ja Helene Richterin kirjasto, noin 3000 nidettä, päätyi Kölnin yliopiston kokoelmiin, ja kirjojen etsintä ja palauttaminen alkoi vasta 2005.

## Jälkimaine
Elise Richterin mukaan on nimetty palkinto, jonka Saksan romanistiliitto vuodesta 1999 lähtien on myöntänyt erityisen ansiokkaille habilitaatiotöille ja väitöskirjoille. Vuonna 2003 hänen mukaansa nimettiin luentosali Wienin yliopistossa, vuonna 2006 Itävallan Tiederahaston (FWF) naistutkijoita tukeva ohjelma, ja vuonna 2008 katu Wienin Floridsdorfin kaupunginosassa.

## Lähteet

## Aiheesta muualla
Speedy

**Speedy** voi tarkoittaa muun muassa seuraavia:

* Speedy, englanninkielinen lempinimi jolla viitataan nopeuteen ()
* Speedy yhdysvaltalainen sarjakuvahahmo
* Speedy Gonzales yhdysvaltalainen animaatio- ja sarjakuvahahmo, Meksikon nopein hiiri
* Speedy Gonzales – noin 7 veljeksen poika, suomalainen komediaelokuva
* Speedy, bulgarialainen kuriiripalveluyritys, pörssiyhtiö